Galagonyafélék

Tölgyeseink gyakori kísérő cserjéi.

Egybibés galagonya - Păducel
Crataegus monogyna Jacq.

3. ábra.
Egybibés galagonya
a) virágzó hajtás, b) terméses hajtás levelekkel,
c) téli hajtás, d) csiranövényke

A síksági és hegyvidéki tölgyesekben egyaránt megtalálható.

Rügyei: Vörösbarnák, kopaszok, kúposan kihegyesedők, aprók. Hajtásai tövisekben végződnek.

Levelei: Mélyen karéjosak, színük zöld, fonákjuk kékes színű, az érzugokban szakállasak.

Virágai: Fehérek, rózsaképűek, egybibések, május-júniusban virágzanak.

Termései: Tojásdadok, csonthéjasok 8-10 mm nagyságúak, egy magvúak, vörösek, októberben érnek (3. ábra).

Fája: Szórtlikacsú színes gesztű, kemény, nehéz, finom szövetű. Szijácsa vöröses-fehér, gesztje barna. Az esztergályosok keresett fája.

- vissza -