Borostyán - Iederă
Hedera helix L.

22. ábra
Borostyán

Hazánk jellegzetes örökzöld, kúszó cserjéje, mely 15-20 m magasságig, rövid szívó gyökerekkel kapaszkodik fel a fákra. Az üde talajokat és párás éghajlatot szereti. Árnyéktűrő.

Levelei: Kétfélék. A meddő ágak levelei ötkaréjúak, a virágzóké tojásdadok és ép szélűek. Mindkét levélforma bőrnemű, örökzöld, színe sötétzöld, fényes, fonákja világoszöld, matt. Az erek világosabb színűek.

Virágai: Ernyősek, sárgásfehérek, augusztus-szeptemberben nyílnak.

Termései: Apró, gömbölyű, fekete bogyók, csak a következő év májusában érnek (22. ábra).

Növekedése: Lassú, de több száz évig is elél. Mint díszcserje, nagyon mutatós falak, kerítések felfuttatására, de egyes állományokban károssá válik, ha tömegesen ellepi a fákat.

### Kérdések

1. Milyen lényeges különbségek alapján különíthető el az ostorménbangita a kányabangitától?

2. Milyen állományokban jelenik meg leggyakrabban a fagyal?

3. Élősködő-e a borostyán?

- vissza -