Sóskaborbolya - Drăcilă
Berberis vulgaris

1. ábra.
Sóskaborolya
a) leveles és virágzó hajtás, b) terméses hajtás,
c) téli hajtás, d) csiranövényke

A gabonarozsda gazdanövénye. ezért mezőgazdasági területek közelibe ne telepítsük. Kopár területek, cserestölgyesek gyakori cserjéje.

Kérge: Zöldessárga, eleinte sima, kopasz, majd barázdált.

Rügy: Szórt állásúak, barnák, borzas külsejűek.

Hajtásai: Szalmasárgák, a rügyek tövében háromágú tövisek vannak.

Levelei: Visszás-tojásdadok, rövid nyelűek, lekerekített csúcsúak, alapjuk nyélrefutó, szélük szálkásan fűrészes. Savanykás ízűek.

Virágai: Sárgák, kis fürtöket alkotnak, májusban nyílnak.

Termései: Tojásdad alakú, élénkpiros bogyók (1. ábra).

Fája: Likacsgyűrűs, színes gesztű. Szijácsa citromsárga, gesztje vöröseszöld.

- vissza -