Aranyeső vagy sárgaakác - Salcâm galben
Laburnum anagyroides Med.

10. ábra.
Aranyeső
a) leveles hajtás virággal, b) hüvelyes hajtás,
c) téli hajtás, d) csiranövényke

Fényigényes, szárazság- és melegkedvelő, valamint mészkedvelő. Cserje vagy kis fa.

Kérge: Fiatalon sima, zöld, paraszemölcsös.

Rügyei: Tojásdadok, kúposak, ezüstszürkék, szőrösek és szórt állásúak. Fiatal hajtásai zöldek, ezüstszürkén szőrösek.

Levelei: Hármas ujjasok, elliptikusak, épszélűek, hosszú nyelűek, fonákjuk a nyéllel együtt selymesen szőrös.

Virágai: Pillangósak aranysárgák, hosszú lecsüngő fürtben nyílnak április végén, május elején.

Termései: 4-8 cm hosszú barna hüvelyek. Magja az akácéhoz hasonló, de vörösesbarna (10. ábra).

Fája: Színes gesztű, likacsgyűrűs. Szijácsa keskeny, zöldessárga, gesztje sötétbarna.

Gyakori kisméretű cserje az ámorfa vagy kinincs.

### Kérdések

1. Miről tudjuk megkülönböztetni a szeder levelét a málnától?

2. Miről tudjuk megkülönböztetni a zselnicemeggyet az összes többi cseresznye- és meggyfélétől?

3. Miről ismerhető fel a csepleszmeggy?

4. Mi a különbség az akác és az aranyeső (sárgaakác) között?

- vissza -