## Bangitafélék

###

Ostorménbangita - Dârmoz
Viburnum lantana L.

19. ábra
Ostorménbangita
a) virágzó hajtás, b) terméses hajtás levelekkel,
c) téli hajtás, d) csiranövényke

Gyéren záródott erdőkben gyakori cserjék. A síksági és a középhegységi erdőkben él. Fényigényes, szárazságtűrő, mészkedvelő cserje, de a laza, tápanyagban gazdag talajokon növekszik legjobban. Kopárfásításra is alkalmas.

Rügyei: Keresztben átellenesek, az ághoz simulnak, fedőrügypikkely nélküliek, erősen szőrösek, világosszürkék.

Hajtásai: Gyengén bordásak, zöldesszürkék, fiatalon szintén szürkén szőrösek.

Levelei: Tojásdadok vagy elliptikusak, vastagok, ráncosak, fűrészes szélűek, színük sötétzöld, fonákjuk szürkén molyhos.

Virágai: Fehérek, dús, összetett bogernyőben nyílnak, öttagúak, kellemetlen illatúak. Május-júniusban virítanak.

Termései: Fekete bogyók, a magok laposak, bordásak, elliptikusak, szürkésbarnák (19. ábra).

Fája: Vastag belű, kemény, szívós. nehéz. Különböző változatai kedvelt díszcserjék.

Kányabangita - Călin
Viburnum opulus L.

20. ábra.
Kányabangita
a) virágzó hajtás, b) terméses hajtás levelekkel,
c) téli hajtás, d) csiranövényke

Üde vágásterületek gyakori cserjéje.

Rügyei: Nyelesek, ághoz simulnak, a hajtás felőli oldalukon lapítottak, kívül domborúak, két vörösbarna rügypikkellyel takartak.

Hajtásai: Gyengén bordásak, fénylőn barnák, kopaszok.

Levelei: 3-5 karéjúak, szélük durván fogazott

Virágai: Szintén fehérek, bogernyősek.

Termései: Borsó nagyságúak, gömbös-tojásdadok, lágy húsúak, egymagvúak, skarlátvörös csontárok. Kellemetlen szagúak. A magok kerekdedek, laposak, nem bordásak, vörösesbarnák (20. ábra).

- vissza -