Madárberkenye - Scoruş păsăresc
Sorbus aucuparia L.

54. ábra.
a) leveles és terméses hajtás, b) virágzó hajtás,
c) téli hajtás, d) csiranövényke

Termőhelyi igénye: Hideget tűrő. A lucfenyő övezetének legfelső határáig eljut. Fényigényes. Az igénytelen és silány talajokon és megél.

Alakja: Másod- vagy harmadrendű fa, törzse egyenes, hengeres, koronája szabad állásban kerekded, zárt állásban keskeny.

Gyökérzete: Mélyre hatoló, szétterjedő.

Kérge: Sokáig sima, a cseresznyefélékhez hasonló vízszintes paraszemölcsökkel tarkított

Rügyei: Molyhosak, lila színűek, hosszúkásak.

Hajtásai. Barnák, paraszemölcsösek.

Levelei: Páratlanul szárnyaltak, 9-15 levélkéből állnak, fűrészes szélűek. Hátlapjukon az erek mentén molyhosak.

Virágai: Május végén nyílnak.

Termései: 7-8 mm átmérőjűek, pirosak, gömbölydedek, fanyar ízűek. A madarak, fácánok kedvelt eledele (54. ábra).

- vissza -