Hársfélék - Teii

Jelentős mézelő és gyógyteát adó fafajok. Szép kellemes illatú virágaikról országszerte ismertek.

Gyökerük: Erőteljesen elágazó, mélyre hatoló.

Kérgük: Fiatalon zöldes vagy vörösbarna, sokáig sima.

Rügyeik: Váltakozó állásúak, tojásdadok, két külső rügypikkellyel takartak.

Leveleik: Szív alakúak, kissé részaránytalanok.

Virágaik: Kétivarúak, bogernyősek, murvalevelesek.

Termésük: Fel nem nyíló, egy magvú, átfekvő tok.

Fájuk: Szórt likacsú, színtelen gesztű, könnyű puha, jól faragható. Bélsugaraik a háncsrészben erősen kiszélesednek

Felhasználásuk sokoldalú. A falemezgyártás kiváló nyersanyaga, kitűnő ceruzafa, bútorfa és a faragóipar kedvelt fafaja. Magról és sarjról is jól szaporodnak.

- vissza -

###