Kenderfűz vagy kötőfűz - Mlajă
Salix viminalis L.

33. ábra
a) leveles és terméses hajtás, b) himvirágos-,
c) nővirágos hajtás, d) téli hajtás

Jelentősége: Gyors növekedése és a sok vessző végett a kosárfonás legfontosabb alapanyagát szolgáltató fűzféle.

Termelése miatt egyik legelterjedtebb fűzféle.

Hazája: Európa és Ázsia.

Termőhelyi igénye: Folyópartokon és réteken alkot bokorfüzeseket. A nedves, agyagos és vályogos talajokat kedveli, a lápi és tőzegtalajokon nem marad meg.

Rügyei: Hegyesek, a hajtáshoz simulóak, finoman szőrösek, okkersárgák.

Hajtásai: Zöldessárgák, fényesek vagy molyhosak. Ez utóbbiak általában vastag belűek.

Levelei: Hullámosan ép szélűek, 10-15 cm hosszúak, keskenyek, alsó harmadukban a legszélesebbek. Alul fénylők, finoman selymes szőrűek, felül sötétzöldek, ráncosak.

Virágai: Korán, még lombfakadás előtt, március-áprilisban virágzanak (33. ábra).

- vissza -