Vadalma - Măr pădureţ
Malus silvestris (L ) Miill.
Pyrus malus L.

57. ábra
a) leveles és terméses hajtás, b) virágzó hajtás

Termőhelyi igénye: Szárazságtűrő, fényigényes fafaj. Főleg a középhegységi karszterdőkben és száraz tölgyesekben fordul elő. Talajban nem válogat. Homokos, törmelékes vagy sziklás és szikes talajokon is megtalálható.

Alakja: Rendszerint csak harmadrendű fává nő meg. Törzse rövid, görbe, gyakran ormos. Növekedése lassú.

Gyökere: Szerteágazó.

Kérge: Fiatalon sima, szürke, később cserepesen repedezik.

Rügyei: Hajtáshoz simulók, szórt állásúak, pirosak, a rügypikkelyek széle gyengén pelyhes.

Hajtásai: Barnák, rövid hajtásai tövisben végződnek.

Levelei: Tojásdadok, fűrészes szélűek, alul molyhosak.

Virágai: Április-májusban virítanak. A szirmok rózsaszerűek, a porzók sárgák.

Termései: 4-6 cm nagyságúak, éretten sárgák vagy pirosak, fanyar ízűek. Szeptemberben érnek (57. ábra.)

Fája. Szórt likacsú, színes gesztű, kemény, nehéz. Szijácsa széles vörösesfehér, gesztje vörösbarna. Az évgyűrűi elmosódottak, hullámosak. Nehezen megmunkálható fáját a bútor- és esztergályos kisiparban használják.

- vissza -