Málna - Zmeur
Rubus idaeus L.

7. ábra.
Málna

Domb- és hegyvidéki cserje. Különösen friss vágásterületeken gyakori. Fényigényes. Főként bükkösökben és gyertyános-kocsányttalantölgyesekben a félszáraztól a félnedves termőhelyekig jelenik meg. Nitrogénkedvelő. Gyökérsarjaival vegetatív úton is jól szaporodik.

Rügyei: Elállóak, hegyesek, hosszúak, világosbarnák.

Hajtásai: Eleinte zöldek, később barnák. Az idősebb hajtások hamvasok, kopaszok vagy szőrösek. Sűrűn tüskések vagy tüskétlenek.

Levelei: Páratlanul szárnyaltak, 3-7 levélkéből állanak, tojásdadok, kihegyezettek fűrészes szélűek. Színük kopasz, ráncos, fonákjuk fehéren molyhos, az erek mentén apró tüskék vannak.

Virágai: Fehérek, gyér bogernyőt képeznek.

Termése: Szintén összetett bogyó, áttetszően sötétpiros. Kiváló erdei gyümölcs, a szedernél is keresettebb (7. ábra).

- vissza -