Veresgyűrű som - Sânger
Cornus sanguinea L.

16. ábra.
Veresgyűrű som
a) leveles hajtás virággal, b) termés,
c) téli hajtás, d) mag

Nedves és száraz termőhelyen egyaránt előfordul, de főleg sík területen. Fényigényes, de a lazább árnyékot eltűri. Mészkedvelő. Tőről és gyökérről is kitűnően sarjadzik.

Rügyei: Molyhosak, hajtáshoz simulnak, sötétbarnák.

Hajtásai: Vékonyak, hajlékonyak, rendszerint vörös színűek.

Levelei: Tojásdadok, ép szélűek, hirtelen kihegyesedők, a csúcsuk rendszerint sodrott, fonákjuk nem fénylő, az érzugokban nem molyhosak.

Virágai: Fehérek, ernyőt képeznek, a hajtások végén állnak, júniusban virágzanak. Termései borsó nagyságúak, gömbölydedek, feketék. A magok zöldesbarnák, simák. Szeptemberben érnek (16. ábra).

- vissza -