Kökény - Porumbarul
Prunus spinosa L.

8. ábra.
Kökény
a) terméses hajtás levelekkel, b) virágzó hajtás,
c) téli hajtás, d) csiranövényke

Síkságtól a középhegységig gyakori cserje. Száraz tölgyesekben, homokon és legelőkön a leggyakoribb. Rendszerint csak alacsony cserje marad.

Rügyei: Szórt állásúak, aprók, hajtástól elállóak, barnák. Sárgás virágrügyei csomókban halmozódnak.

Hajtásai: Sötétbarnák, tövisben végződnek.

Levelei: Sötétzöldek, fordítottan tojásdadok, fűrészes szélűek.

Virágai: Március végén, április elején még lombfakadás előtt nyílnak, rózsaképűek, aprók, fehérek.

Termései: Csonthéjasok, kékesfehérek, fanyar ízűek. A madarak kedvelik. Szeptemberben érnek (8. ábra).

Növekedése: Gyökérsarjról kitűnően újul, s így szinte ki sem lehet irtani.

Fája: Szórtlikacsú, színes gesztű, finom szövetű. Faragásra kiválóan alkalmas.

- vissza -