Korai vagy koránfakadó nyár - Populus marilandica
Populus x euramericana (Dode)
Guinier cv. Marilandica

27. ábra
a) levél, b) téli hajtás

Jelentősége: A víz ingadozáshoz való alkalmazkodóképessége révén az árterek igen fontos fafaja. A feketenyár anya és a kései nyár apa kereszteződéséből keletkezett a XIX. század elején.

Termőhelyi igénye hasonló a feketenyáréhoz. Legkedvezőbbek számára az árterek laza öntéstalajai, a középfekvések jó vízgazdálkodású szakaszai. A rövidebb ideig tartó elárasztásokat jobban tűri, mint a többi nyár.

Alakja nem olyan jó, minta kései nyáré.

Törzse: Rendszerint elhajló, ágai vastagabbak és jobban elágazóak.

Kérge: Csak a tőben repedezik.

Rügyei: Hegyesek. sárgásbarnák, gyantásak és nyúlánkok.

Hajtásai: Zöldesszürkék, csak nagyon gyors növekedéskor paralécesek.

Levelei: Világoszöldek 7-10 cm hosszúak, háromszögletűek, hosszuk szélességüknél nagyobb, levélnyelük rövid és zöld színű.

Virágai: Valamivel lombfakadás előtt jelennek meg. Csak nővirágokat fejleszt (27. ábra).

Növekedése: Fiatal korban viszonylag lassú, de később meggyorsul. Főleg vastagsági növekedése tart sokáig.

Fája: Elsősorban hámozásra, cellulózipari célokra, gyufának és farostnak dolgozzák fel.

- vissza -