Amerikai kőris - Frasân american
Fraxinus pennsylvanica Marsh.

49. ábra.
a) leveles és terméses hajtás, b) virágzó hajtás,
c) him- és nővirág, d) téli hajtás, e) csiranövényke

Pangóvizes talajokon is megél.

Hazája: Észak-Amerika.

TermőheIyi igénye: Fény- és melegkedvelő fafaj. A talaj tápanyag tartalmával szemben nagyon igényes. Elsősorban a fűz-nyár ligeterdők, az árterek gyakori fafaja. A pangó vizet is hosszú ideig elviseli.

Alakja: Másodrendű fa, törzse többnyire egyenes, laza koronájú.

Kérge: Már korán cserepesen repedezik, szürkésbarna.

Rügyei: Rozsdabarnák, gömbölydedek, molyhosak, a levélripacsok félhold alakúak.

Hajtásai: Hengeresek, a csomóknál nem lapítottak, szürkésbarnák, aprók, világosbarna paraszemölcsökkel tarkítottak.

Levelei. 5-15 levélkéből állnak, elliptikusak, nyelesek, fűrészesek, a csúcslevél jóval nagyobb (49. ábra).

Virágai: Áprilisban virítanak, kétlakiak, a párta hiányzik.

Termései: Keskenyek, hosszú szárnyúak, a szárnyak vége lekerekített vagy kicsípett, világosbarna színűek és nem sodrottak. A magok zabszemszerűek. Októberben érnek, de csak tavasszal hullanak.

Növekedése: Az első években gyors, majd lassúbb. Tuskóról jól sarjadzik, természetes úton még sziken is jól újul.

Fája: Nagyon hasonló a magaskőrishez, de kisebb értékű.

- vissza -