Kutyabenge - Cruşân
Frangula alnus Mill.
Rhamnus frangula

14. ábra.
Kutyabenge
a) virágzó hajtás, b) terméses hajtás levelekkel,
c) téli hajtás, d) csiranövényke

Üde, nedves talajt igényel, mészkerülő. A forró, száraz nyarat megsínyli, árnyéktűrő és fagyálló. Patakok mentén, mély laposokban, ártereken gyakori.

Kérge: Sötétszürke, sokáig sima.

Rügyei: Szórt állásúak, tojásdadok, ághoz simulók, rozsdabarnák gyapjasak, fedőpikkely nélküliek.

Hajtásai: Barnák, sűrűn paraszemölcsösek, nem tövisesek.

Levelei: Fordítottan tojásdadok, ép szélűek, enyhén hullámosak, vékonyak, kopaszok, másodrendű erei csúcs felé hajlók.

Termései: 2-3 magvúak, eleinte piros, végül fekete bogyók. A magok laposak, szív alakúak, szürkék (14. ábra).

Fája: Puhább, világosabb színű.

### Kérdések

1. Miről lehet a két kecskerágót egymástól elkülöníteni?

2. Mi az, ami a kecskerágóknál és a bengéknél hasonló?

3. Miért különlegesen érdekes rokonfaj a két bengeféle?

- vissza -