Vénicszil - Velniş
Ulmus laevis Pall.
Ulmus effusa Willd.

46. ábra
a) leveles és terméses hajtás, b) virágzó hajtás,
c) téli hajtás, d) csiranövényke

Termőhelyi igénye: Elsősorban a folyók és patakok mentén, az üde, nedves, mély talajokon található. Sziken is megél. Árnyéktűrő.

Alakja: Másodrendű fa.

Kérge: A szilek közül a legdurvábban repedezett.

Rügyei: Megnyúltak, erősen kihegyesedők, kopaszok, fényesek, tarkán vörösbarnák.

Hajtásai: Vékonyak, fénylők, simák, vörösbarnák.

Levelei tojásdadok, erősen részaránytalanok, hirtelen kihegyesedő csúcsúak, kétszeresen fűrészesek, vékonyak, papírszerűek, felül fénylők. Oldalerek száma 12-17.

Virágai: Korán, március-áprilisban virítanak.

Termései: Szárnyas leple a legkisebb, kerekded, pillás szélű, rozsdabarna, a mag a szárny tőközeli harmadában van. Május végén érnek (46. ábra).

Fája: A szilek közül a legszélesebb szijácsú és a legpuhább, ezért nem olyan értékes, mint a többi szil fája.

- vissza -